黎大剛

黎大剛（），字恭健，廣東新會縣（今江門市新會區）都會鄉人。清朝軍事將領，武探花及第。

生平
黎大剛體格魁梧，器宇軒昂，乾隆三十九年（1774年）中式武舉人，四十六年（1781年）登辛丑科一甲第三名武進士。授官二等侍衞。乾隆五十五年（1790年），外放廣西右江鎮標右營遊擊中央研究院歷史語言研究所內閣大庫檔案，064983號。乾隆五十八年（1793年）護理鎮安協副將。歷升鎮安協副將中央研究院歷史語言研究所內閣大庫檔案，115284號。嘉慶六年（1801年）升署廣西左江鎮總兵。後調山東總兵。嘉慶十五年（1810年），轉廣西梧州總兵，不久署廣西提督。年六十六告歸。《新會鄉土志·耆舊》頁九：黎大剛，字恭健，都會鄉人。器宇魁偉，乾隆三十九年武舉，四十六年進士一甲第三名，授廣西遊擊，陞融懷參將。歷任鎮安協鎮。安與滇黔接壤，苗匪不靖，大剛至，飭軍政、宣德威，羣苗向風，民賴以安。提督彭承堯稱其弭盜化頑，無愧邊陲大將。陞山東總兵。嘉慶十五年，轉梧州總兵。旋署廣西提督。性剛介，多與上官忤，然撫愛兵民，誠篤切至。時上官有借端索金者，剛將束裝歸，士民咸懼，醵金上白，乞留之。性澹泊，綻衣糲食，人謂之曰：奚自苦若此！剛歎曰：吾固窶人子也。今稍自樹立，烏敢忘貧賤哉！廉俸所入，以均弟姪，己無私焉。年六十六告歸。所居士垣庳宇，人不知其故將軍也。

後代
女黎氏，適新會秀才梁維清，為近代名人梁啟超祖母。

註釋

參考文獻
《新會鄉土志輯稿》，蔡垚爔、谭镳，清光緒三十四年（1908年），粵東編譯公司 鉛印本

Category:清朝武探花
Category:侍衛處二等侍衞
Category:清朝游击
Category:清朝參將
Category:清朝副將
Category:清朝總兵
Category:清朝提督
Category:新會人
Da